Frankryk oorweeg wetsontwerp oor genadedood | Nuus24
Frankryk oorweeg wetsontwerp oor genadedood
Parys – Frankryk se mediese etiekraad het Donderdag gesê genadedood moet toegelaat word in uitsonderlike gevalle en wanneer pasiënte wat ly "aanhoudende en duidelike versoeke rig".Die liggaam het gesê dié land se owerhede moet oorweeg om genadedood toe te pas in "uitsonderlike gevalle," soos om 'n einde te bring aan "verlengde lyding" of "ondraaglike" pyn.Pres. Francois Hollande het 'n verslag oor die toelating van genadedood aan die raad verwys om die presiese omstandighede te ondersoek waaronder sulke stappe goedgekeur kan word. Die plan is om teen Junie 'n konsepwetsontwerp gereed te hê.Die bestaande wetgewing maak nie voorsiening vir die versoeke van mense wat ernstig en ongeneesbaar siek is nie, het Hollande gesê.Die verslag wat by die raad ingedien is, sê dokters moet toegelaat word om intervensies goed te keur wat sal verseker dat terminale pasiënte in sommige gevalle toegelaat word om 'n genadedood te sterf.– Volg Nuus24 op Twitter - AFP